
TEHNISKĀ SPECIFIKĀCIJA
Eksperta pakalpojumi Eiropas Savienības Atveseļošanas fonda projekta „Digitālās plaisas mazināšana sociāli neaizsargātajām grupām un izglītības iestādēs” (projekta numurs Nr. 2.3.2.3.i.0/1/23/I/CFLA/001) uzdevumu izpildei
  
1. Pasūtītājs:  Izglītības un zinātnes ministrija (turpmāk – IZM) Eiropas Savienības Atveseļošanas fonda projekta „Digitālās plaisas mazināšana sociāli neaizsargātajām grupām un izglītības iestādēs”  (projekta numurs Nr. 2.3.2.3.i.0/1/23/I/CFLA/001) ietvaros.
2. Kontaktpersona: Atveseļošanas fondu projektu ieviešanas nodaļas vadītāja Signe Briķe, tālr. 29725517, e-pasts: Signe.Brike@izm.gov.lv
3. Tehniskās specifikācijas priekšmets: Eksperta pakalpojumi Eiropas Savienības Atveseļošanas fonda projekta „Digitālās plaisas mazināšana sociāli neaizsargātajām grupām un ” (projekta numurs Nr. 2.3.2.3.i.0/1/23/I/CFLA/001) uzdevumu izpildei
4. Vispārīga informācija
Iepirkuma mērķis – nodrošināt Ministru kabineta 2023. gada 4. aprīļa noteikumu Nr. 168 “Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi” (turpmāk – MK noteikumi Nr. 168) 4.3. punktā minētā mērķa " datu apkopojums un analīze par interneta datu pārraides jaudas problēmām un vajadzībām izglītības iestādēs un sagatavoti priekšlikumi datu pārraides iespēju pilnveidošanai, tostarp izglītības iestāžu iekštīkla funkcionēšanas uzlabojumiem (turpmāk – priekšizpēte)" sasniegšanas un kvalitātes uzraudzību un nodrošinot MK noteikumos Nr. 168 2.2. punktā minētā mērķa "nodrošināt datu pārraides pieejamību kvalitatīvai, jēgpilnai un plānveidīgai digitālo tehnoloģiju izmantošanai mācību procesā" īstenošanu:
· Darba uzdevuma 1. posmā (5.1.1 punkts) pārbaudot Priekšizpētes nodevuma datus, rezultātus, rekomendācijas un to kvalitāti; nepieciešamības gadījumā sniedzot konsultācijas pētījuma veicējiem.
· Darba uzdevuma 2. posmā (5.1.2. punkts) kontrolējot un sniedzot priekšlikumus datu pārraides pieejamībai kvalitatīvai, jēgpilnai un plānveidīgai digitālo tehnoloģiju izmantošanai mācību procesā mērķa sasniegšanas.

5. Darba uzdevumi:
5.1. Pasūtītājs pasūta un Izpildītājs apņemas sniegt šādu pakalpojumu (turpmāk – Pakalpojums): 
5.1.1 Priekšizpētes kvalitātes uzraudzība un mērķa sasniegšanas kontrole:
-Sniedz konsultācijas ar pētījuma veicējiem - komersantiem par piegādāto priekšizpēti un tās kvalitāti, t.sk. piedalās priekšizpētes pētījuma uzdevumu definēšanā; 
-Kontrolē, uzrauga datu pārraides priekšizpētes pētījuma gaitu, analizē pētījuma rezultātus un spriež par pētījuma kvalitāti; nepieciešamības gadījumā papildina iesniegto projektu vērtēšanai nepieciešamos kritērijus un citu dokumentāciju.

5.2. Datu pārraides pieejamības kvalitatīvai, jēgpilnai un plānveidīgai digitālo tehnoloģiju izmantošanai mācību procesā mērķa sasniegšanas kontrole:
-Izvērtē saņemtos sadarbības partneru projektus, kuriem tiek piešķirts finansējums, vai tie tehniski atbilst prasībām, lai saņemtu atbalstu. Izvērtējums nosaka, vai pēc priekšizpētes rezultātiem sadarbības partneru iesniegtie pasākumi ir atbalstāmi, lai sasniegtu projektā noteiktos rezultatīvos rādītājus, kā arī tiek izvērtēts dubulta finansējuma risks; 
-Izvērtē centralizēta interneta pakalpojuma iepirkuma finansiālo un tehnisko pamatotību - vai centralizēta interneta pakalpojuma gadījumā ir iespējams nodrošināt kvalitatīvu un finansiāli pamatotu datu pārraidi mācību vajadzībām. Gadījumā, ja internets tiks nodrošināts centralizēti - organizē iepirkuma tehniskās specifikācijas sagatavošanu un veic līguma uzraudzību tehniskajā komponentē; 
-Pārbauda un pārliecinās vai veiktie datu pārraides tīklu uzlabojumi veicina interneta kvalitāti izglītības iestādēs, tai skaitā veicot apsekojumus izglītības iestādēs klātienē.
5.2. Nosacījumi darba uzdevumu veikšanai:
5.2.1. Pasūtītājs piesaista ekspertu pēc nepieciešamības, taču ne vairāk kā 160 stundas mēnesī. 
5.2.2. Izpildītājs, sadarbībā ar Pasūtītāju, līdz katra mēneša 20. datumam sagatavo galvenos darba uzdevumus nākamajam mēnesim, paredzot aptuveno stundu skaitu, kas nepieciešams uzdevuma veikšanai. Pasūtītājs izskata un saskaņo veicamo darbu sarakstu.
5.2.3. Pasūtītājs veic darba samaksu par padarīto darbu, atbilstoši faktiski nostrādāto stundu skaitam mēnesī.
5.2.3. Izpildītājs darba uzdevumu veikšanai piesaista vienu ekspertu, kas nodrošina visu uzdevumu izpildi. Vēlama viena eksperta nodrošināšana. Izpildītājs var piedāvāt vairākus ekspertus, nodrošinot nepārtrauktu iesaisti, vienotu pieeju un komunikācijas nodrošināšanu Projektā veicamo darba uzdevumu izpildē.

